Εδουάρδος Χάουαρντ (ναύαρχος)

μικρογραφία|150εσ|Ο θυρεός τού σερ Εδουάρδου Χάουαρντ, Ιππότη τής Περικνημίδος, είναι αυτός των Χάουαρντ, με μία μαύρη ημισέλινο επάνω από όλα, για διαδφοροποίηση.

Ο **σερ Εδουάρδος Χάουαρντ**, αγγλ.: *sir Edward Howard* (1476/1477 &#x2013; 25 Απριλίου 1513) ήταν Άγγλος αξιωματικός τού ναυτικού. Ήταν ο πρώτος από τούς Χάουαρντ που απέκτησε φήμη ως ναύαρχος, συμμετέχοντας στην πρώτη του ναυμαχία στην εφηβεία του. Ήταν διοικητής κατά τη διάρκεια τής Μάχης τού Σαιντ-Ματιέ, η οποία πιθανότατα ήταν η πρώτη ναυμαχία, που δόθηκε από πλοία με κανόνια ανεπτυγμένα σε λιμάνια. Σκοτώθηκε λίγο αργότερα, ηγούμενος μίας επίθεσης σε γαλέρες τού γαλλικού στόλου κοντά στη Βρέστη.

## Νεανική ζωή
Γιος τού Θωμά Χάουαρντ (αργότερα 2ου δούκα τού Νόρφολκ) και τής πρώτης του συζύγου, Ελισάβετ Τίλνεϋ, και νεότερος αδελφός τού Θωμά Χάουαρντ 3ου δούκα τού Νόρφολκ, η ημερομηνία γέννησης τού Χάουαρντ μπορεί να προσδιοριστεί μόνο κατά προσέγγιση, και τίποτε δεν είναι γνωστό για την πρώιμη ανατροφή ή την εκπαίδευσή του. Ξεκίνησε τη στρατιωτική του σταδιοδρομία τον Αύγουστο τού 1492 σε ηλικία 15 ετών υπό τον σερ Εδουάρδο Πόινινγκς στην πολιορκία τού Σλάις.  Το 1497 ο πατέρας του, τότε κόμης τού Σάρεϋ, ανέλαβε διοικητής στη Σκωτία, και πήρε μαζί του τούς γιους του Θωμά και Εδουάρδο.  Ο Σάρεϋ έχρισε ιππότη τόσο τον Θωμά, όσο και τον Εδουάρδο στις 30 Σεπτεμβρίου 1497 στο Κάστρο Άιτον μετά την υπογραφή συνθήκης, που ολοκλήρωνε την εισβολή τού Ιακώβου Δ΄ τής Σκωτίας.  Το 1503 ο Χάουαρντ ήταν μεταξύ εκείνων που συνόδευσαν τη Μαργαρίτα Τυδώρ στη Σκωτία για τον γάμο της με τον βασιλιά Ιάκωβο Δ΄.

Ο βασιλιάς Ερρίκος Ζ΄ πέθανε στις 21 Απριλίου 1509. Ο Χάουαρντ έπαιξε εξέχοντα ρόλο στο τουρνουά που διοργανώθηκε για τον εορτασμό της στέψης του νέου βασιλιά, Ερρίκου Η΄, και διορίστηκε σημαιοφόρος του βασιλιά στις 20 Μαΐου 1509. 

## Ναυτική σταδιοδρομία
δεξιά|μικρογραφία|Η ναυαρχίδα τής Βρετάνης, ''Cordelière'', και το ''Regent'', φλεγόμενα στη Μάχη τού Σαιν-Ματιέ. Εικονογράφηση τού ποιήματος τού Ζερμαίν ντε Μπρι, ''Chordigerae navis conflagratio''.

## Οικογένεια
Η πρώτη σύζυγος τού Χάουαρντ ήταν η Ελισάβετ Στέιπλετον (γενν. 1441), χήρα τού σερ Γουλιέλμου Κάλθορπ και τού σερ Ιωάννη Φόρτεσκιου (απεβ. 1500). Απεβίωσε στις 18 Φεβρουαρίου 1505. Πριν από τον Ιανουάριο τού 1506 νυμφεύτηκε την Αλίκη (απεβ. το 1518), κόρη και κληρονόμο τού Γουλιέλμου Λόβελ λόρδου Μόρλεϋ, και τής Ελεονόρας βαρόνης Μόρλεϋ, και χήρας τού σερ Γουλιέλμου Πάρκερ. Ήταν 10 ή 12 χρόνια μεγαλύτερη τού Χάουαρντ, και κατείχε τη βαρονία τού Μόρλεϋ από μόνη της. Δεν υπήρχαν παιδιά από τον γάμο.

Όταν ο Χάουαρντ έγραψε τη διαθήκη του τον Ιανουάριο του 1513, άφησε κληροδοτήματα σε δύο ανώνυμους νόθους γιους, αναθέτοντας τον έναν στη φροντίδα τού βασιλιά και τον άλλο στη φροντίδα τού φίλου του Καρόλου Μπράντον 1ου δούκα τού Σάφολκ. Ως νεότερος γιος, κατείχε μόνο το αρχοντικό (manor) τού Μόρλεϋ στο Νόρφολκ, το οποίο το έδωσε στον θετό γιο του Ερρίκο Πάρκερ, μετά τη λήξη τού δια βίου δικαιώματος τής χήρας του. 

## Πρόγονοι

## Υποσημειώσεις

## Αναφορές

* 
* 
* Ellis, Steven G. (2004). "Poynings, Sir Edward (1459–1521)". Oxford Dictionary of National Biography (online ed.). Oxford University Press.
* Head, David M. (2008). "Howard, Thomas, second duke of Norfolk (1443–1524)". Oxford Dictionary of National Biography (online ed.). Oxford University Press.
* Loades, David (2008). "Howard, Sir Edward (1476/7–1513)". Oxford Dictionary of National Biography (online ed.). Oxford University Press. doi:10.1093/ref:odnb/13891. (Subscription, Wikipedia Library access or UK public library membership required.)
* 
* Riordan, Michael (2004). "Howard, Lord Thomas (c.1512–1537)". Oxford Dictionary of National Biography (online ed.). Oxford University Press.
* 

Κατηγορία:Οικογένεια Χάουαρντ (αγγλική αριστοκρατία)
Κατηγορία:Τάγμα της Περικνημίδας